የሲንጋፖር ምክትል ጠቅላይ ሚኒስትር ኢትዮጵያንና ደቡብ አፍሪካን ሊጎበኙ ነው
የሲንጋፖር ምክትል  ጠቅላይ ሚኒስትር  ቴዎ ቺ   ሂን  ኢትዮጵያንና  ደቡብ አፍሪካን  ሊጎበኙ መሆኑን  የገሪቱ  የውጭ  ጉዳይ ሚኒስቴር  አስታወቀ፡፡ከዛሬ ጀምሮ ከምክትል ጠቅላይ ሚኒስትሩ ጋር  ከጠቅላይ ሚኒስትር ጽህፈት ቤት፣ ከውጭ ጉዳይና ከንግድና ኢንዱስትሪ ሚኒስቴር መስሪያ ቤቶችና ከሀገሪቱ ዓለም ዓቀፍ ድርጅት የተውጣጣ የልዑክ ቡድን  አብሯቸው እንደሚጓዝም ለማወቅ ተችሏል፡፡ጉብኝቱ ሲንጋፖር ከሰሃራ በታች ካሉ ሀገራት ጋር ያላት ግንኙነት አካል መሆኑንም ነው የሀገሪቱ የውጭ ጉዳይ ሚኒስቴር ያስታወቀው፡፡ሚኒስቴር መስሪያ ቤቱ እንዳስታወቀው ምክትል ጠቅላይ  ሚኒስትሩ   ከኢፌዴሪ ጠቅላይ ሚኒስትር ኃይለማርያም ደሳለኝና ከምክትላቸው ደመቀ መኮንን እንዲሁም ከኢንዱስትሪ፣ ከገንዘብና ኢኮኖሚ ትብብር ሚኒስትሮችና ከጠቅላይ ሚኒስትሩ ልዩ አማካሪ ዶክተር አርከበ እቁባይ ጋር ተገናኝተው ይወያያሉ፡፡በጋራ ተጠቃሚነት ላይ ያተኮሩ ትብብሮችን ማጠናከር ደግሞ የውይይታቸው ተቀዳሚ አጀንዳ ይሆናል ተብሎ ይጠበቃል፡፡ምክትል ጠቅላይ ሚኒስትሩ በአዲስ አበባ ከሚገኙ የሲንጋፖር  ባለሀብቶች ጋር ተገናኝተው ለመወያየትም  እቅድ ይዘዋል፡፡የሲንጋፖር ምክትል ጠቅላይ ሚኒስትር ቴዎ ቺ   ሂን   የኢትዮጵያ ጉብኝታቸውን እንዳጠቃለሉ በ20ኛው ዓለም አቀፍ አማካሪ ኮሚቴ ስብሰባ ላይ ለመሳተፍ ወደ ደቡብ አፍሪካ ያቀናሉ፡፡